Gosiame e thukuthilwe P89 000
Mapodisi a Mahalapye a tlhotlhomisa tiragalo e mo go yone banna ba le bararo ba neng ba thukutha madirelo a Gosiame Filling Station, mme ba e amoga P89 000, tsheke ya P350 le megala ya letheka ya babereki bao e le mebedi. Superintendent Badisang o boleletse ba lekalana la dikgang la BOPA gore banna bao, bane ba tshoganyetsa badiri bao ka nako ya fa pula e komakoma, ba ba supa ka tlhobolo mme ba ba laela gore ba ba neele madi. Rre Badisang o rile le fa dirukutlhi tseo di ne tsa keteka badisa dikago le bangwe ba babereki, ga go na ope yo a neng a bona dikgobalo tse di masisi, mme a re o kopa setshaba go ba loma tsebe ka bangwe ba ba ka tswang ba ba belaela mabapi le tiragalo eo.